**Módszertani segédlet**

**A pénzfeldolgozási tevékenységgel összefüggő egyéb információk (P50)**

**01A és 01B tábla**

A 01A és 01B táblákban az adatszolgáltató hitelintézetnek minősülő ügyfeleire (a továbbiakban: hitelintézet) vonatkozó adatokat kell megadni.

A táblák a) oszlopában a hitelintézet KSH törzsszámát, a b) oszlopban a hitelintézet cégkivonat szerinti rövidített elnevezését, a c) oszlopban a hitelintézet rendelkezése alapján a tárgyévben ki- és beszállított forintbankjegyek és -érmék összesített értékét kell megadni. A c) oszlopban az érték adatokat forintban kell feltüntetni.

**01A tábla: A tíz legnagyobb kiszállítási forgalommal rendelkező hitelintézetre vonatkozó információk**

Egy hitelintézet kiszállítási forgalma alatt az adott hitelintézethez a tárgyévben kiszállított forint készpénz (bankjegy és érme) együttes összegét kell érteni. A kiszállításoknál az alábbi tranzakciókat kell figyelembe venni:

* a hitelintézet rendelkezése alapján annak fiókjába vagy értéktárába kiszállított forint készpénz,
* a hitelintézet rendelkezése alapján annak ATM-jébe vagy bankjegy-visszaforgató gépébe töltött forint készpénz,
* a hitelintézet rendelkezése alapján gazdasági szervezethez kiszállított forint készpénz,
* a hitelintézet rendelkezése alapján másik hitelintézet fiókjába vagy értéktárába kiszállított forint készpénz (csak a más telephelyen üzemelő / más pénzfeldolgozó cég által üzemeltetett értéktárba történő kiszállítás esetén).

**01B tábla: A tíz legnagyobb beszállítási forgalommal rendelkező hitelintézetre vonatkozó információk**

Egy hitelintézet beszállítási forgalma alatt az adott hitelintézettől a tárgyévben beszállított forint készpénz (bankjegy és érme) együttes összegét kell érteni. A beszállításoknál az alábbi tranzakciókat kell figyelembe venni:

* a hitelintézet rendelkezése alapján annak fiókjából vagy értéktárából beszállított forint készpénz,
* a hitelintézet rendelkezése alapján annak bankjegy-befizető gépéből, bankjegy-visszaforgató gépéből, ATM-jéből kivett forint készpénz,
* a hitelintézet rendelkezése alapján gazdasági szervezettől beszállított forint készpénz,
* a hitelintézet rendelkezése alapján másik hitelintézet fiókjából vagy értéktárából beszállított forint készpénz (csak a más telephelyen üzemelő / más pénzfeldolgozó cég által üzemeltetett értéktárba történő beszállítás).

**02A és 02B tábla**

A 02A és 02B táblákban a hitelintézetnek nem minősülő egyéb ügyfelekre (a továbbiakban: egyéb ügyfél) vonatkozó adatokat kell megadni.

A táblák a) oszlopában az egyéb ügyfél KSH törzsszámát, a b) oszlopban az egyéb ügyfél cégkivonat szerinti rövidített elnevezését, a c) oszlopban az egyéb ügyfél rendelkezése alapján a tárgyévben ki- és beszállított forintbankjegyek és -érmék összesített értékét kell megadni. A c) oszlopban az érték adatokat forintban kell feltüntetni.

**02A tábla: A tíz legnagyobb kiszállítási forgalommal rendelkező egyéb ügyfélre vonatkozó információk**

Az egyéb ügyfél kiszállítási forgalma alatt az adott egyéb ügyfélhez a tárgyévben kiszállított forint készpénz (bankjegy és érme) együttes összegét kell érteni. A kiszállításoknál az alábbi tranzakciókat kell figyelembe venni:

* az egyéb ügyfél rendelkezése alapján hozzá visszaszállított forint készpénz,
* az egyéb ügyfél rendelkezése alapján annak ATM-jébe vagy bankjegy-visszaforgató gépébe töltött forint készpénz,
* az egyéb ügyfél rendelkezése alapján másik gazdasági szervezethez szállított forint készpénz.

**02B tábla: A tíz legnagyobb beszállítási forgalommal rendelkező egyéb ügyfélre vonatkozó információk**

Az egyéb ügyfél forgalma alatt az adott egyéb ügyféltől a tárgyévben beszállított forint készpénz (bankjegy és érme) együttes összegét kell érteni. A beszállításoknál az alábbi tranzakciókat kell figyelembe venni:

* az egyéb ügyfél rendelkezése alapján tőle elszállított forint készpénz,
* az egyéb ügyfél rendelkezése alapján annak bankjegy-befizető gépéből, bankjegy-visszaforgató gépéből, ATM-jéből kivett forint készpénz,
* az egyéb ügyfél rendelkezése alapján másik gazdasági szervezettől beszállított forint készpénz.

**03 tábla: A pénzfeldolgozási tevékenységgel összefüggő egyéb információk – tájékoztató adatok**

**1. sor: Naponta átlagosan töltött gépek száma**

A tárgyév során végzett ATM- és ügyfél által kezelt gép töltések összesített darabszáma osztva a tárgyévi munkanapok számával.

**2. sor: Szállítójárművek száma**

A tárgyidőszak végén a pénzfeldolgozó cég rendelkezésére álló – a vonatkozó szabályok szerint bankjegyszállításra alkalmas – szállítójárművek számát kell jelenteni.

**3. sor: A cég ügyfélkörébe tartozó hitelintézeti és postai fiókok száma a tárgyidőszak végén**

A tárgyidőszak végén a pénzfeldolgozó cég ügyfélkörébe tartozó hitelintézeti fiókok és postai fiókok számát kell jelenteni.